Държавен вестник, бр. 86, 2023 г., стр. 49

БРОЙ  86	
Д Ъ Р Ж А В Е Н  В Е С Т Н И К 	
СТР.  49  
структура, съоръжения, прилежащи терени) 
и информация относно актуалното му състо­
яние, включително снимков материал, схеми, 
скици, планове, архитектурни проекти и други 
приложими документи;
4. съгласие от лицето – собственик на 
имота или на което той е предоставен за 
управление, за извършване на предвидените 
строителни дейности и кандидатстване по 
реда на тази наредба, когато това лице не е 
Министерството на младежта и спорта или 
е различно от лицето, кандидатстващо за 
финансово подпомагане;
5. декларация по чл. 5, т. 2 от лицето – соб­
ственик на спортния обект или на което той е 
предоставен за управление, когато това лице 
не е Министерството на младежта и спорта, 
че за спортния обект няма открита процедура 
за промяна на собствеността, за правото на 
управление, за възлагане на концесия, вклю­
чително възложена концесия; не е предмет на 
висящо съдебно производство относно правото 
на собственост, както и че предназначението 
му няма да бъде променяно и същият ще се 
ползва за целите на финансово подпомогна­
тия проект за срок не по-малък от 2 години 
след приключване на дейностите по проекта;
6. копия от строителните книжа за обекта 
съгласно чл. 7, ал. 4 или 5 в зависимост от 
вида на строителните работи;
7. други документи съобразно условията 
на съответната процедура или спецификата 
на обекта. 
Чл. 9. (1) Проектните предложения, заедно 
с придружаващите ги документи, както и 
допълнително представените документи по 
чл. 11, ал. 5, т. 1 се подават на хартиен носител 
в Министерството на младежта и спорта или 
по електронен път в съответствие с изисква­
нията на Закона за електронното управление.
(2) Документите по ал. 1 се представят в 
оригинал или заверен от кандидата препис. 
Документи на чужд език, включително тех­
нически спецификации, брошури, описания 
и други, задължително се придружават от 
превод на български език.
(3) Кандидатът задължително представя 
декларация за съответствие по образец, от 
която да е видно, че всички материали, които 
ще бъдат вложени в изпълнението на дейност­
та, ще отговарят на приложимите стандарти; 
всички използвани за изпълнението на проекта 
и влагани активи, когато е приложимо, ще са 
надлежно маркирани със CE марка; всички 
използвани за изпълнението на проекта и 
влагани активи, налагащи сертификационен, 
метрологичен или друг вид контрол за год­
ност, са преминали съответните процедури 
и отговарят на изискванията за безопасно 
използване; ще се спазват всички норми на 
националното законодателство по отношение 
на наетия персонал, относно заплащането, 
задълженията към държавата и безопасните 
условия на труд. При възлагане на дейности 
от проектното предложение за изпълнение 
на трети страни кандидатът задължително 
включва в договора си с тях клаузи с горните 
условия.
(4) При промяна в обстоятелствата, които 
се удостоверяват посредством документите по 
ал. 1 – 3, кандидатите уведомяват министъра 
на младежта и спорта или оправомощеното 
от него лице в 7-дневен срок от промяната.
Чл. 10. (1) Кандидатите представят аргу­
ментация относно начина на формиране на 
стойността на проектното предложение по 
някой от следните способи:
1. събрани не по-малко от две индикативни 
оферти за цялостната дейност, по отделни це­
нообразуващи елементи или групи от такива;
2. анализни цени на база статистическа 
информация;
3. експертна оценка от независими експерти 
с компетентност в областта на дейностите, 
обект на финансово подпомагане;
4. позоваване на сходен договор на въз­
ложители на обществени поръчки, когато 
обектите допускат сравнение. 
(2) Аргументацията по ал. 1 се включва 
във финансовата обосновка по чл. 7, ал. 1, 
т. 2 и чл. 8, ал. 1, т. 2.
Раздел II
Разглеждане и оценка на проектните пред­
ложения
Чл. 11. (1) Министърът на младежта и 
спорта или оправомощено от него лице със 
заповед назначава комисия за разглеждане и 
оценка на проектните предложения. 
(2) Комисията се състои от нечетен брой 
членове, в т.ч. председател. Като консултанти, 
без право на глас, към комисията могат да 
бъдат привличани и външни лица. Консултан­
тите предоставят становища, когато естест­
вото на проектното предложение и неговото 
оценяване го налагат.
(3) Членовете на комисията и консултанти­
те не могат да бъдат свързани лица по смисъла 
на § 1, т. 13 и 14 от допълнителните разпоредби 
на Закона за публичното предлагане на ценни 
книжа (ДВ, бр. 114 от 1999 г.) с кандидати, 
подали проектни предложения. В случай, че 
член на комисията или консултант е свързано 
лице с кандидат в съответната процедура, 
незабавно подава отвод. В случай че преди 
това са извършени действия по разглеждане и 
оценка на проектно предложение от свързано 
лице, то новият член или консултант на ко­
мисията повтаря вече извършените дейности 
от самото начало, а действията, извършени от 
предишния член или консултант, не се вземат 
под внимание при окончателната оценка на 
проектното предложение.